
	Comisia pentru Buget,

Finanţe şi Bănci
	
	Bucureşti, 05.03.2019 

Nr. 4c-2/94
PLx.49/2019


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru aprobarea Ordonanţei de urgenţă a Guvernului nr.104/2018 privind implementarea programului guvernamental "gROwth - Contul individual de economii Junior Centenar", trimis cu adresa nr. PLx.49/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

Sorin LAZĂR
Parlamentul  României

RAPORT

asupra proiectului de Lege pentru aprobarea Ordonanţei de urgenţã a Guvernului nr.104/2018 privind implementarea programului guvernamental "gROwth - Contul individual de economii Junior Centenar"
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţã a Guvernului nr.104/2018 privind implementarea programului guvernamental "gROwth - Contul individual de economii Junior Centenar".
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat tacit, proiectul de Lege, conform art. 115 alineatul (5) teza a III-a din Constituția României, republicată, în şedinţa din 11 februarie 2019.

La dezbaterea proiectului de Lege s-au avut în vedere avizele favorabile ale Consiliului Legislativ, Consiliului Economic și Social şi Comisiei pentru Sănătate şi Familie.
Proiectul de lege supus dezbaterii are ca obiect legiferarea unui tip special de cont de investiţii - Contul individual de economii Junior Centenar, titularul contului fiind orice copil care îndeplineşte cumulativ următoarele condiţii: a) este cetăţean român; b) nu a împlinit vârsta de 18 ani. Titularii de cont beneficiază de o primă de stat în valoare de 600 lei anual până la împlinirea vârstei de 18 ani, cu condiţia ca suma depusă în cont în anul respectiv să fie de minimum 1200 lei. La soldul contului se aplică o rată de dobândă al cărui nivel se stabileşte la 3% pe an. De acest program vor beneficia și copiii ocrotiți prin serviciile publice și private specializate pentru protecția copilului, depunerea anuală minimă de 1200 lei se efectuează din bugetul Ministerului Muncii și Justiției Sociale.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din data de 5 martie 2019.

La lucrările Comisiei și-au înregistrat prezența un număr de 25 deputați, din totalul de 25 de membri.

La dezbaterea proiectului de lege au participat, în calitate de invitați, reprezentanți ai Comisiei Naţionale de Strategie şi Prognoză şi ai Ministerului Finanțelor Publice.

În urma examinării proiectului de lege şi a opiniilor exprimate deputații prezenți la lucrări au hotărât, cu majoritate  de voturi, să propună plenului Camerei Deputaţilor spre dezbatere şi adoptare proiectul de Lege pentru aprobarea Ordonanţei de urgenţã a Guvernului nr.104/2018 privind implementarea programului guvernamental "gROwth - Contul individual de economii Junior Centenar",  în forma adoptată de Senat.

Amendamentele respinse se regăsesc în Anexă.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Şef serviciu,
Giorgiana Ene

               Consilier parlamentar,
               Iulia Cazan
Anexă

AMENDAMENTE RESPINSE

În urma dezbaterii, membrii Comisiei au respins prin vot, următoarele amendamente:
	Nr. crt.
	Text ordonanță
	Text propus de Comisie

(autorul amendamentului)
	Motivaţia

1. Admiteri

2. Respingeri

	Camera Decizională

	1. 
	
	Articol unic.-  Se  aprobă  Ordonanța de urgență a Guvernului nr.104 din 29 noiembrie 2018 privind implementarea Programului guvernamental „Contul individual de economii Junior Centenar” publicată în Monitorul Oficial al României, Partea I, nr.1029 din 4 decembrie 2018.

Autori: dep. USR Iulian Bulai și membrii Comisiei pentru egalitatea de șanse pentru femei și bărbați 
	1. Dat fiind caracterul programului guvernamental ce se dorește să marcheze Centenarul României, ar fi indicată eliminarea termenului provenit din limba engleză din chiar titlul programului național, în spiritul promovării limbii române. 

2. Respins prin vot
	Camera Deputaţilor

	2. 
	Art. 1. - (1) Se aprobă Programul guvernamental „gROwth - Contul individual de economii Junior Centenar”, care are ca obiect înfiinţarea unui cont special de economisire sub formă de depozit, denumit în continuare cont individual de economii Junior Centenar.
	La articolul 1 alineatul (1) se modifică și va avea următorul cuprins: 

Art. 1. - (1) Se aprobă Programul guvernamental „Contul individual de economii Junior Centenar”, care are ca obiect înfiinţarea unui cont special de economisire sub formă de depozit, denumit în continuare: cont individual de economii Junior Centenar.
Autori: dep. USR Iulian Bulai și membrii Comisiei pentru egalitatea de șanse pentru femei și bărbați
	1. Eliminarea din întreg cuprinsul Ordonanței a cuvântului „gROwth”. 

2. Respins prin vot
	Camera Deputaţilor

	3. 
	(3) Dreptul la prima de stat se constituie la finele anului calendaristic de economisire în care s-au efectuat depunerile, mai puţin pentru anul în care titularul împlineşte vârsta de 18 ani. Prima de stat se plăteşte în contul individual de economii Junior Centenar, la scadenţa depozitului, cumulat pentru anii în care s-au efectuat depuneri, conform prevederilor alin. (1), în termenul prevăzut la art. 3 alin. (3).
	La articolul 2 alineatul (3) se modifică și va avea următorul cuprins:
(3) Dreptul la prima de stat se constituie la finele anului calendaristic de economisire în care s-au efectuat depunerile, mai puțin pentru anul în care titularul împlinește vârsta de 18 ani. Prima de stat se plătește în contul individual de economii Junior Centenar, anual, conform prevederilor alin. (1).
Autor: dep. USR  

Adrian Claudiu Prisnel

	1. Considerăm că textul OUG nr. 104/2018, așa cum este formulat în prezent, e doar o metodă mascată de împrumut de la populație prin care statul se finanțează cu zero costuri pe o durată foarte mare. Banii depuși de părinți (1.200 lei anual) vor putea fi utilizați de guvern fără cost până la momentul plății către beneficiar (împlinirea vârstei de 18 ani) pentru că atunci când vor ajunge la scadență va fi alt guvern care va trebui să găsească bani pentru plată. 
2. Respins prin vot

	Camera Deputaţilor

	4. 
	(4) Sumele depuse în contul individual de economii Junior Centenar, cu excepţia sumelor reprezentând prima de stat, sunt purtătoare de dobândă. La soldul contului se aplică o rată de dobândă al cărei nivel se stabileşte la 3% pe an. Dobânda se calculează şi se plăteşte, la scadenţa depozitului, când titularul contului împlineşte vârsta de 18 ani, în termenul prevăzut la art. 3 alin. (3). Dobânda se va asigura din bugetul Secretariatului General al Guvernului prin bugetul Comisiei Naţionale de Strategie şi Prognoză, al cărei preşedinte are calitatea de ordonator terţiar de credite.
	La articolul 2 alineatul (4) se modifică și va avea următorul cuprins:
(4) Sumele depuse în contul individual de economii Junior Centenar, cu excepția sumelor reprezentând prima de stat, sunt purtătoare de dobândă. La soldul anual al contului se aplică o rată de dobândă al cărei nivel se stabilește la 3% pe an. Dobânda se calculează și se plătește anual. Dobânda se va asigura din bugetul Secretariatului General al Guvernului prin bugetul Comisiei Naționale de Strategie și Prognoză, al cărei președinte are calitatea de ordonator terțiar de credite.
Autor: dep. USR  Adrian Claudiu Prisnel
	1. Pentru a nu fi un mecanism mascat de finanțare a bugetului, dreptul la prima de stat și la dobânzi trebuie să se constituie la finele anului calendaristic de economisire, așa cum se întâmplă cu instrumentele bancare de economisire. 
Astfel beneficiarii vor avea reale beneficii nu doar o promisiune pe termen foarte lung care nu știu cum se va materializa.
2. Respins prin vot

	Camera Deputaţilor

	5. 
	(7) În situaţiile prevăzute la alin. (6), scadenţa depozitului este considerată data la care a intervenit unul dintre cazurile excepţionale prevăzute la alin. (6), dobânda la soldul sumelor depuse calculându-se până la această dată. În termenul prevăzut la art. 3 alin. (3) se plăteşte prima de stat cumulat pentru anii în care s-au efectuat depuneri, inclusiv pentru anul în care a intervenit situaţia excepţională, şi dobânda.
	La articolul 2 alineatul (7) se modifică și va avea următorul cuprins:
(7) În situațiile prevăzute la alin. (6), scadența depozitului este considerată data la care a intervenit unul dintre cazurile excepționale prevăzute la alin. (6), dobânda la soldul sumelor depuse calculându-se până la această dată. 
Autor: dep. USR  

Adrian Claudiu Prisnel

	1. De asemenea, cu același argument, beneficiarii care se află în situațiile excepționale prevăzute la alineatul 6 trebuie să beneficieze de dobânda la soldul sumelor depuse care se calculează până la data la care a intervenit situația excepțională. 
Plata anuală se evidențiază in cheltuielile bugetare anuale și in datoria guvernamentale, asigurând transparentă in Finanțele publice). Prevederile trebuie sa fie aliniate cu sistemele de economisire bancară similare pentru a risca nerespectarea reglementarilor in materie de concurenta.
2. Respins prin vot
	Camera Deputaţilor

	6. 
	(2) În baza datelor transmise de Ministerul Finanţelor Publice, Comisia Naţională de Strategie şi Prognoză fundamentează cuantumul sumelor necesare plăţii primelor de stat pentru anii de economisire şi a dobânzilor.
	La articolul 3 alineatul (2) se modifică și va avea următorul cuprins:
(2) În baza datelor transmise de Ministerul Finanțelor Publice, Comisia Națională de Strategie și Prognoză fundamentează cuantumul sumelor necesare plății primelor de stat și a dobânzilor.
Autor:dep. USR Adrian Claudiu Prisnel
	1. Amendament de corelare cu art. 2
2. Respins prin vot
	Camera Deputaţilor

	7. 
	(3) Prima de stat, cumulată pentru anii în care s-au efectuat depuneri, împreună cu dobânzile, se virează în contul individual de economii Junior Centenar, în termen de 15 zile lucrătoare de la data scadenţei depozitului.
	La articolul 3 alineatul (3) se modifică și va avea următorul cuprins:
(3) Prima de stat împreună cu dobânzile se virează în contul individual de economii Junior Centenar, în termen de 15 zile lucrătoare de la finalul anului.

Autor: dep. USR  

Adrian Claudiu Prisnel

	1. Amendament de corelare cu art. 2
2. Respins prin vot
	Camera Deputaţilor

